અત્યાર સુધી તો અમે ટિકિટના પૈસા રાખ્યા નથી, કારણ કે અમે આને નફાખોરીનો ધંધો તરીકે નથી જોતા. જોકે આ નિર્ણય પાછળ પેલી શંકા પણ છૂપાયેલી છે કે લોકો પૈસા ખરચીને અમારો અભિનય જોવા આવશે ખરા? જોવા આવનારાની સંખ્યા ઓછી થઈ જશે તો? આવું થાય એમ અમે બિલકૂલ ઇચ્છતા નથી. શોના અંતે અમારા સભ્યોમાંથી નાના બાળકો ટોપો લઈને જાય છે અને સંતુષ્ટ દર્શકો પાસેથી પૈસા માગે છે. જોકે એમાં કોઇ અનિવાર્યતા હોતી નથી. હું પોતે આંત્રપ્રિન્યોર રહી ચૂકી છું અને પુરુષોથી ભરાયેલા રૂમમાં એકલા સ્ત્રી તરીકે ઊભા રહેવાનો અનુભવ કેવો હોય છે એ હું જાણું છું. કોમેડીમાં પણ કેટલીક વાર આમ બને છે. ઘણીવાર તો અગિયાર કળાકારો વચ્ચે હું એકલી મહિલા હોઉં છું. જોકે સદનસીબે મારે ક્યારેય લોકોની સતામણી કે ગુસ્સાનો સામનો નથી કરવો પડ્યો.